Abilinnapea Vadim Belobrovtsev märkis, et linn väärtustab erahuviharidust ja sellega loodavaid lisavõimalusi. „Erahuvikoolide toetamine suurendab huvihariduse kättesaadavust ning laiendab laste ja noorte võimalusi huvialadega tegeleda. Paraku on koroonapandeemia ja energiakriis pannud erahuvikoolid keerulisse olukorda – õpilaste arv on vähenenud, halduskulud aga suurenenud. Seepärast soovime laiendada toetuse saajate ringi ning võimaldada erahuvikoolidel kasutada toetust ka majandamiskulude katmiseks,“ rääkis abilinnapea.
#000002
„Juba eelmisel aastal otsustasime tõsta erahuvikoolide toetuse summat 50 protsendi võrra ning 2023. aasta linnaeelarves on selleks varasema 200 000 euro asemel ette nähtud 300 000 eurot. Me teame, et erahuvikoolid on praegu keerulises olukorras, aga see kehtib ka linna eelarve puhul ja meie võimalused on piiratud – eriti pärast seda, kui 2021. aastal otsustas riik toonase haridusministri ettepanekul drastiliselt vähendada omavalitsustele eraldatavate huviharidusele mõeldud vahendite mahtusid,“ selgitas Belobrovtsev. „Samas, kui praegu kehtiva korra alusel on toetust makstud neile erahuvikoolidele, kus õpib vähemalt 100 Tallinnas elavat õpilast, siis edaspidi saaksid toetust ka need erahuvikoolid, kus õpib 85–99 Tallinna last. See muudaks toetuse kättesaadavaks ka väiksematele huvikoolidele.“
#000005
Oluline muudatus on veel see, et kui siiani on erahuvikoolid saanud toetust kasutada vaid õpetajatele töötasu maksmiseks ja õppevahendite soetamiseks, siis edaspidi võib sellega katta ka majandamiskulusid (nt üür, vee-, elektri- ja küttekulu jm).
#000008
Eelnõu kohaselt muudetakse ka toetuse taotlemise ajavahemikku. Käesoleval aastal saavad erahuvikooli pidajad erandina esitada taotlusi 5. jaanuarist 10. veebruarini, et nad jõuaksid uuenenud korraga tutvuda ja nõuetekohase taotluse vormistada. Eelkõige on see erisus oluline 85–99 Tallinna õpilasega huvikoolidele, kes seni ei ole toetust saanud. Järgnevatel aastatel saab taotlusi esitada 5.–10. veebruaril.
#000009
Pealinna kommentaarikeskus on tehniline vahend, mis võimaldab kasutajatel avaldada oma kommentaare. Pealinn ei toimeta kommentaare. Kommentaari autor vastutab kommentaari sisu ning avaldamise eest. Tasub teadvustada, et Eesti kohtupraktikas on lahendeid, mille kohaselt kommentaari autor on saanud kommentaari sisu eest karistada.
#000015
Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise põhimõtted 2023. aastal Tallinna linnameedias ja Tallinna linnameedia hea tavaTelli "Pealinna" paberlehtTallinn määras valimisjaoskondade asukohad Riigikogu valimisteks
#000038